CELEX: 62021TN0249
Language: lt
Date: 2021-05-07 00:00:00
Title: Byla T-249/21: 2021 m. gegužės 7 d. pareikštas ieškinys byloje SN / Parlamentas

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/51
            
         
      2021 m. gegužės 7 d. pareikštas ieškinys byloje SN / Parlamentas
      
      (Byla T-249/21)
      (2021/C 278/71)
      Proceso kalba: anglų
      
         Šalys
      
      
         Ieškovas: SN, atstovaujamas solisitoriaus P. Eleftheriadis
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti visą 2020 m. gruodžio 21 d. Europos Parlamento generalinio sekretoriaus sprendimą,
               
            
                  —
               
               
                  panaikinti visą ieškovei skirtą 2021 m. sausio 15 d. debeto avizą Nr. 70100000 21 196 199,84 EUR sumai ir
               
            
                  —
               
               
                  priteisti iš Europos Parlamento ieškovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad tariamai Europos Parlamentas veikė neatsižvelgdamas į Pareigūnų tarnybos nuostatų ir kitų Europos ekonominės bendrijos ir Europos atominės bendrijos tarnautojų įdarbinimo sąlygų (1) 137 straipsnį.
               
            
                  2.
               
               
                  Antrasis ieškinio pagrindas grindžiamas tuo, kad tariamai Europos Parlamentas padarė teisės klaidą ir teisingai nepritaikė „neteisingai išmokėtų lėšų“ kriterijaus pagal 2008 m. gegužės 19 d. ir liepos 9 d. Biuro sprendimo dėl Europos Parlamento narių statuto įgyvendinimo taisyklių (2) 32 ir 68 straipsnius.
               
            
                  3.
               
               
                  Trečiasis ieškinio pagrindas grindžiamas tuo, kad tariamai Europos Parlamentas neatsižvelgė į nario teisę į laisvę ir nepriklausomybę pagal Europos Parlamento narių statuto (3) 2 ir 21 straipsnius.
               
            
                  4.
               
               
                  Ketvirtasis ieškinio pagrindas grindžiamas tuo, kad tariamai nebuvo pateikti motyvai pagal SESV 296 straipsnį ir atmesti šešiasdešimt aštuoni iš septyniasdešimt aštuonių nario pateiktų dokumentų kaip „nepriimtini“ įrodymai, nemotyvuota išvada, kad visas atlyginimas buvo „neteisingai išmokėtos lėšos“, nors buvo visiškai ištirti tik šeši mėnesiai iš trisdešimties mėnesių sutarties, ir nepateikta motyvų, kodėl prieštarauta OLAF išvadai, jog ieškovas buvo sąžiningas.
               
            
                  5.
               
               
                  Penktasis ieškinio pagrindas grindžiamas tuo, kad padarytos akivaizdžios vertinimo klaidos.
               
            
         (1)  Reglamentas Nr. 31 (EEB), 11 (EAEB) dėl pareigūnų tarnybos nuostatų ir kitų Europos ekonominės bendrijos ir Europos atominės energijos bendrijos tarnautojų įdarbinimo sąlygų (OL 45, 1962, p. 1385).
      
         (2)  2008 m. gegužės 19 d. ir birželio 9 d. Europos Parlamento biuro Sprendimas dėl Europos Parlamento narių statuto įgyvendinimo taisyklių (2009/C 159/01) (OL C 159, 2009, p. 1).
      
         (3)  2005 m. rugsėjo 28 d. Europos Parlamento sprendimas dėl Europos Parlamento narių statuto priėmimo (2005/684/EB, Euratom) (OL L 262, 2005, p. 1).